### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden
2. Orientering fra udvalgsmedlemmer, der er medlemmer af diverse råd
3. Orientering fra forvaltningen

**Årets Temamøde for Frivillige**
Ligesom sidste år er landdistriktskoordinatoren med til at arrangere en fælles temadag for alle frivillige, sammen med frivilligcenter, kultur og fritid mm. Sidste år deltog over 140 frivillige, og temaet var "rekruttering".

I år er fokus på lokalområdernes multietnicitet – fordi mange foreninger synes det er svært. Formålet med den årligt tilbagevendende temadag, for alle typer af foreningsengagerede, er at orientere om nye tendenser indenfor foreningsudvikling, og give ildsjælene mulighed for at mødes på tværs og ved temamødet blive bekræftet i at de har samme udfordringer, selvom de er frivillige indenfor mange forskellige områder.  Invitationen er vedhæftet som bilag og udvalget er naturligvis inviteret til at deltage.

**Tidsplaner for VE projekter**

Opdaterede oversigtstidsplaner for VE projekterne er vedhæftet som bilag.
Der er endnu ikke modtaget tilkendegivelser fra udviklerene af projekterne, som er negativt påvirket af Forsvarets udmelding, hvorfor de respektive tidsplaner endnu ikke er tilrettet. Gælder for #16 (VE2022) og #17 (VE2023).
Der er sket tilpasninger i tidshorisonten for den næstekommende, politiske behandling af projekt #8+20 (VE2022), #15 (VE2022) og #6 (VE2023) grundet almindelige udskydelser i proces.
#17 (VE2022) - [adresse] - Projektet er udskudt med en længere tidshorisont. Projektet har været opholdt af Forsvaret, og efter genoptagelse af proces ønskes naturundersøgelser af bl.a. flagermus og fugle genbesøgt.
#21 (VE2022) - Haved - Den politiske behandling er blevet udskudt. Projektet har afventet tilbagemelding fra Forsvaret, men kan nu arbejde videre uden påvirkning af flyvekorridorer. Tidsplanen er opdateret med udgangspunkt i en proces genoptaget i marts 2025.

**Orientering om forsvarets nye flyvekorridorer mellem [adresse] og Rømø**Forsvarsministeriet indfører nye flyvekorridorer mellem [adresse] og træningsterrænnet på Rømø, så der kan skabes mere plads til vindenergi.

Flyvekorridorerne benyttes, når piloterne skal gennemføre den nødvendige uddannelse i brug af kampflyenes våbensystemer. Kampflyene opererer under forskellige sikkerhedshensyn. Blandt andet skal flyvningerne foregå i lav højde, hvilket ikke er foreneligt med bygninger og andre konstruktioner med en højde over 80 meter. Denne højderestriktion gælder også vindmøller.

Vindenergibranchen har rakt ud til Forsvaret for at finde en løsning på problemstillingen og derfor har Tønder Kommune sammen med Esbjerg og [adresse] været i løbende dialog med Forsvarsministeriet over det seneste halve år. Efter en grundig proces er det nu besluttet, at flyvekorridorerne kan justeres, og dermed er denne barriere for projekternes realisering ryddet af vejen.

Den endelige beslutning betyder, at følgende VE-projekter i Tønder Kommune nu kan fortsætte planlægningsprocessen:

* Energipark Drengsted
* Vindpark Visby-Borg
* Energipark Vollum Enge
* Vindpark Rolf Friis
* Energipark Haved
* Toftlund Energipark (med fortsat respekt for højderestriktioner omkring flyvestationen)

Dog må projekterne Gasse Hede og Energianlæg sydvest for Åbøl enten tilpasses eller i sidste ende opgives på grund af deres placering i forhold til de justerede flyvekorridorer.

* Energipark Gasse Hede
* Energianlæg sydvest for Åbøl

Se bilag.

### Indstilling Kommunaldirektøren indstiller,

at orienteringen tages til efterretning.

### Beslutning

Udover ovenstående orienteredes om:

VE projekter

Peder Schmidt i 2025 flyttes til ultimo november. Fremover holdes dialogmøder i maj.

Fælles møde med Teknik- og Miljøudvalget den 6. maj kl. 11.00-12.00. Mulighed for videomøde.

Statslige industriområder i samarbejde med Tønder Erhvervsråd.

Ane Lund.